Bərxan Şimşək

Bərxan Şimşək () — Türkiyə kinoaktyoru və siyasətçisi.

 Həyatı 
Bərxan Şimşək 1957-ci ildə Bayburtda dünyaya gəlib. İbtidai təhsilini Bayburtda, orta təhsilini İstanbul Əbdülhaqhəmid Gecə Orta məktəbində, lisey təhsilini Vəfa Axşam Liseyində alıb. Hazırda Açıqöyrətim fakültəsinin İşlətmə şöbəsində oxuyur.

1970-ci illərdə peşəkar kinoaktyor karyerasına başlayıb, "Xudahafiz sabah", "Uzlaşma", "İpəkçə", "İşıqlar sönməsin" kimi filmlərdə çəkilib. Televiziya və serial rejissoru da olan Bərxan Şimşək Maqazin Qəzetçiləri Dərnəyinin "Ən yaxşı aktyor", 1994-cü il Ankara Kinofestivalının "Ən yaxşı ikinci paln aktyoru" mükafatlarına layiq görülüb.

78-cilər Vəqfı və Çağdaş Kinoaktyorlar Dərnəyinin qurucusu olan Bərxan Şimşək, "Günaydın" qəzetinin köşə yazarı da olub. 1999-cu ildə Cümhuriyyət Xalq Partiyasının (CHP) 10-cu Növbədənkar Qurultayında partiya məclisinə üzv seçilib və 5 dönəm partiya məclisi üzvü olub.

22-cı çağırış Türkiyə Böyük Millət Məclisinə (2002–2007) CHP-dən İstanbul millət vəkili seçilib. Bu dönəmdə Milli Təhsil, Mədəniyyət, Gənclik və İdman Komissiyasının üzvü, Türkiyə-Macarıstan Parlamentlərarası Dostluq Qrupunun sədri olub. 2010–2011-ci illərdə CHP İstanbul İl başqanı olan Bərxan Şimşək subay və bir uşaq atasıdır.

 Filmoqrafiya 
 Fərari mumiya (2002)
 Müğənni (2001)
 Acı könül (2001)
 Xudahafiz sabah (1998) — Dəniz Gəzmiş
 İşıqlar sönməsin (1996)
 İş (1995)
 Yolçu (1994)
 Tərsinə dünya (1993)
 Uzlaşma (1992) — Mehmet Əli Ağca
 Maddə 438 (1990) — Səbri
 Minyəli Abdulla (1989)
 Quruluş (1986)
 Silah dostları (1986)
 Acımak (1985) — Mehmet
 Acı (1984)
 Sevimli oğlum (1977)
 Cəhənnəm elçiləri (1975)

 Mükafatları 
 1994 Ankara Kinofestivalı — "Ən yaxşı ikinci plan aktyoru" mükafatı ("Yolcu" filmindəki roluna görə)
 1996 Maqazin Qəzetçiləri Dərnəyi mükafatları — "Ən yaxşı aktyor" makafatı ("İşıqlar sönməsin" filmindəki roluna görə)

 Xarici keçidlər 
 Berhan Şimşek Resmi Websitesi 

Kateqoriya:Türkiyə siyasətçiləri
Kateqoriya:Türkiyə aktyorları
Kateqoriya:Cümhuriyyət Xalq Partiyasının üzvləri
Kateqoriya:TBMM XXII çağırış deputatları